
Sarunu procedūras 

„Diagnostiskās radioloģijas digitālā attēla aprites sistēmas tehniskās infrastruktūras paplašināšanas un uzturēšanas darbi”
RAKUS 2019/113S
ZIŅOJUMS
Rīgā, 
2020. gada 21.februārī
Pasūtītāja nosaukums un adrese: SIA „Rīgas Austrumu klīniskā universitātes slimnīca”, Hipokrāta ielā 2, Rīgā, LV – 1038.
Iepirkuma identifikācijas numurs: RAKUS 2019/113S.
Iepirkuma līguma priekšmets: Diagnostiskās radioloģijas digitālā attēla aprites sistēmas tehniskās infrastruktūras paplašināšanas un uzturēšanas darbi.
Iepirkuma komisijas sastāvs:

Komisijas priekšsēdētājs:
 
J.Gulbis, informācijas tehnoloģiju direktors;

Komisijas locekles:

M.Epermane, Diagnostiskās radioloģijas centra vadītāja;



I.Krūmiņa, Iepirkumu daļas vadītāja;


Sekretāre: 




E.Tiltiņa, Iepirkumu daļas juriste.

Sarunu procedūras komisija ir izveidota un darbojas, pamatojoties uz SIA „Rīgas Austrumu klīniskā universitātes slimnīca” valdes 2019. gada 31.oktobra lēmumu Nr. V1/01-01/19/491, kā arī SIA „Rīgas Austrumu klīniskā universitātes slimnīca” valdes 2020. gada 13.februāra lēmumu Nr. V1/01-01/20/60.
Pamatojums sarunu procedūras piemērošanai:

Šobrīd SIA Rīgas Austrumu klīniskā universitātes slimnīca (turpmāk – Sabiedrība) izmanto ražotāja „GE Medical systems” DICOM 3 attēlu arhivācijas serverus „CentricityTM” (turpmāk – PACS).

Ņemot vērā to, ka esošā PACS risinājuma attēlu glabāšanai paredzētā disku masīva resursi ir sasnieguši kritisko apjomu, tas rada sarežģījumus radioloģijas attēlu iegūšanai, ievērojami ir apgrūtināts Sabiedrības mediķu darbs, kā arī papildus palielinās risks, ka nebūs vietas uzglabāt arī jaunizveidotos attēlus, tādā veidā paralizējot nodaļu darbu, kas jau var ietekmēt pacientu veselību un pat dzīvību.

Tā kā esošais PACS risinājums ir iegādāts pirms aptuveni 6 gadiem, šim risinājumam ir ierobežojumi papildināt disku masīva resursu. Šobrīd ražotājs „GE Medical systems” piedāvā risinājumu esošā PACS datu migrācijai uz papildus datu masīva, kas būs neatņemam esošā PACS sastāvdaļa.

Drošu esošās PACS paplašināšanu un datu migrāciju, nezaudējot attēlu kvalitāti, var nodrošināt tikai PACS ražotāja apmācīti, sertificēti speciālisti. Tikai PACS ražotāja sertificētiem un specializēti apmācītiem speciālistiem ir sistēmas pieejas kods, kuru piešķir autorizētam pārstāvim, lai ar to būtu iespējams veikt attiecīgos PACS paplašināšanas un uzturēšanas darbus. 
Ražotāja „GE Medical systems” autorizētais pārstāvis Latvijas Republikā ir SIA „Tradintek”. 

Sarunu procedūra tika veikta, piemērojot Publisko iepirkumu likuma 8. panta septītās daļas 5. punktu.
Uz sarunām uzaicinātā pretendenta nosaukums: SIA „Tradintek”.
Pretendenta, ar kuru nolemts slēgt iepirkuma līgumu, nosaukums un līgumcena: SIA „Tradintek”, līgumcena – līdz 94 000,00 EUR bez PVN.

